Борис Младенов-Young
Седя на пейка в парка в майски ден…

chitanka.info

Седя на пейка в парка в майски ден,

припича жарко слънцето над мен —

лъчите му са извор лековит

за болните ми стави от артрит.

И дишам волно въздух чист и свеж

с отпуснати гърди на здрав младеж

и, упоен от мирис на цветя,

в блажена полудрямка се топя.

Приятно ми е да седя така,

на птиците да слушам песента.

С очи все още жадни за живот

да гледам синкавия небосвод.

Защо не мога времето да спра?!

По-дълго да се радвам на мига.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.